
Cuelyn ЖАБ 


PROME MINISTER 


Conferencia di Reforma 2023 base di trabou di landspakket y vision propio 


PROME MINISTER TA PONE ENFASIS RIBA TRABOU 


DI TEAM LOCAL DURANTE E TRES AÑA 


AKI 


4 
ий 


Diabierna mainta, 8 di December, a tuma luga na edificio di 
FUTURA e Conferencia di Reforma 2023 na unda tawata 
tin presentacionnan di DF/CAD y DRH. Aruba ta organisa 
e conferencia di Reforma a base di trabou di landspakket y 
vision propio. 


Prome Minister Evelyn Wever-Croes tawata presente pa duna 
apertura den un discurso na e conferencia y ta pone enfasis 
riba trabou di team local durante e tres aña aki. Señor Derrick 
Werleman, señor Roland Pang, señora Gabrielle Croes y 
señora Yvon Veurman a duna presentacionnan elaborando 
riba e tema financiero di Pais Aruba. Señora Indra Zaandam a 
duna un Kick-off TWO-AUA. 


E meta principal di e conferencia aki ta pa para keto na dos 
reforma grandi cu ta tumando luga dentro di columna financiero 
di Pais Aruba y di e maneho di recurso humano. Un otro meta 
tambe ta pa crea un espacio di colaboracion y intercambio pa 
un grupo di persona cu durante casi 3 aña a traha duro y hunto 
den forma constructivo pa asina yuda Pais Aruba sali for di e 


® 


pandemia di COVID-19. No solamente for di e perspectiva di 
salubridad publico pero tambe den cuadro di relacion dentro 
di reino. “Cumpli cu nos palabracionnan ta y tabata un punto 
esencial”, Prome Minister a enfatisa durante su discurso di 
apertura. 

Prome Minister a elogia e team local cu desde inicio di e 
trayecto aki te cu awor a traha duro cu determinacion pa tur ta 
e trabounan cu a wordo realisa expresando cu e ta orguyoso 
di e balor y calidad di cada persona envolvi den e trayecto aki 
durante e tres aña cu a pasa. 


“Principalmente por bisa cu e punto di enfoke di e conferenica 
ta pa wak con por colabora cu otro. Esaki tanto dentro di e 
landspakket como tambe a base di Aruba su mesun vision 
nacional. Evidente ta cu pa nos por crea un pais resiliente, 
ta importante pa reforma. Esaki no ta un tema facil pasobra 
reforma kiermen cambia y cambio. Sinembargo papiando cu 
boso y ricibiendo boso evaluacion por mira cu tin consensus 
riba e hecho cu algun cos mester cambia pa nos por bay dilanti. 
Esaki ta algo positivo. 

Continuacion PROME MINISTER TA PONE ENFASIS RIBA TRABOU.... 


Pa mi, un punto esencial ta cu cambio solamente por tuma luga 
ora bo mes kier cambia. Es decir e tema ‘ownership’ y ‘balor 
propio' ta esencial. Ta mi deseo pa nos por cuminsa opera mas 
aun for di e perspectiva aki. Nos por, kisas no tur ora a haci 
esaki, pero nos por. 

P"esey mi ta hopi contento си awe nos Іо ricibi dos presentacion 
di DF/CAD y DRH ра asina despues hunto identifica kico ta 
puntonan di colaboracion. 


Nos sa cu den practica tin biaha bou di presion di diferente 
deadline y hasta tarea cu por competi cu otro, esaki no tur ora 
ta facil. Y na mesun momento ta hustamente e colaboracion 
aki ta e forsa di nos pais. 


Durante e dianan aki mi a reflexiona hopi riba con a trayecto 
cu nos ta den a cuminsa. Waw! Mane nan ta bisa na Ingles 
we have come a long way desde 13 di november 2020 para 
na Den Haag. Nos tin un potret riba facebook cu a caputura 
hustamente e momento cu nos a ser reconoci cu TWO-NED. It 
was overwhelming, pero nos a keda cu fe. Manera nos semper 
ta haci na Aruba. Cu e fe aki nos a yama tur nos trupanan, 
bosonan, dilanti y a pone man na obra. Y wak nos awe. Cos 
ta perfecto? No pero, waw, cuanto uitvoeringsagenda, cuanto 
uitvoeringsrapportage, plannen van aanpak boso по a draai 
caba? Cuanto biaha boso no a wordo yama pa yega na un 
deadline y a logra esaki? 


Mi a bisa esaki un paar di biaha y lo mi bolbe bisa atrobe. Boso 
trabou ta importante y mi ta orguyoso di balor y calidad di nos 
hendenan. Awe tardi despues di e presentacion, despues di 
breakout, boso lo reflexiona riba e trayecto aki. Mi kier invita 
boso pa comparti boso reflexion cu nos; Kico nos a logra, kico 
bo a siña di bo mes, y cu ken bo a traha bon? Mi reflexion ta 
cu mi ta orgyuyoso di nos pais y ta orguyoso di boso”, Prome 
Minister a bisa durante su discurso den e Conferencia di 
Reforma 2023. ШЕШ 


Financieel Beheer 

Durante e celebracion di Grupo di Betico en conexion cu 
nan 55 aniversario, Minister Maduro di Cultura compaña pa 
Minister President den nomber di Gobierno di Aruba a brinda 
un reconocemento na sr. Marco Leoncito Croes, miho conoci 
como Papa Maiky. Sr. Croes ta e unico integrante di 'Betico y 
su Grupo' cu awe nos conoce como Grupo di Betico, cu tin 55 
aña ta aporta na nos cultura di fin di aña. 


Prome cu e grupo a haya un nomber, e grupo tabata toca 
den seno familiar y despues cu e grupo a dicidi pa sali afo y 
participa den Festival di Dande, Betico cu tabata lidera e grupo 
a duna e grupo е nomber di ‘Betico y su Grupo’. Papa Maiky 
tabata e cantante di Dande di e grupo y unda cu e grupo yega 
pa presenta Papa Maiky tabata e cantante principal cantando 
e Dande cu un briyo y smaak masha unico y semper cu su 
sonrisa y cariño cu ta identifica Papa Maiky. Su forma di canta e 


Dande, su baile y movecion di mannan tocando su maracanan 
ta haci Papa Maiky unico den su estilo ora di presenta. 


Algo peculiar y unico ta cu Papa Maiky nunca a skirbi letra 
pa Dande, semper ela canta for di cabes, cantando loke ta 
sali for di su curazon. Papa Maiky a sali Rey di Dande, tanto 
den ‘Betico y su Grupo’ y despues cu Betico a fayece y mas 
hobennan a forma parti di e grupo, esaki a haya e nomber di 
“Grupo di Betico’, y aki tambe Papa Maiky a sali Rey di Dande. 
Papa Maiky ta yiu Mo Joonchi Croes cu tabata toca y canta 
Dande cu Mo Tito. Aki por mira un ehempel con tradicion ta 
wordo traspasa di generacion pa generacion. Di Mo Joonchi pa 
Papa Maiky y di Papa Maiky pa Maikito, di Maikito pa Michael 
y di Michael pa Nathan. Aki por mira 4 generacion formando 
parti di Grupo di Betico y asina traspasa nos tradicion pa e 
keda biba den nos comunidad. 

Continuacion MINISTER MADURO TA RECONOCE PAPA МАІКҮ.... 


Papa Maiky ta un ehempel y muestra di amor pa nos cultura y 
tradicion inculcando loke su grandinan a siñe pasando esaki 
pa su yiu, nieto y bisanieto. Como tambe e ta un role model, 
un motivador, un inspirador y un consehero pa cada miembro 
di Grupo di Betico. 


Aruba por ta orguyoso di e aporte di Grupo di Betico y di Papa 
Maiky cu pa 55 aña caba ta aporta na nos cultura di fin di 
aña. Pa mustra aprecio na e trayectoria bunita aki, a scohe e 
momento special durante e celebracion di Grupo di Betico pa 
reconoce y gradici Papa Maiky pa e 55 aña di dedicacion na 
nos cultura. Masha danki Papa Maiky. шн 

Geofrey Wever 


MINISTER 


CHRISTMAS FAIR SAN NICOLAS 
AWENOCHI 7OR 

Un invitacion general ta bai pa comunidad henter pa uni den 
festividadnan di pasco den cayanan di San Nicolas. E aña aki 
Minister di Asuntonan Economico, Sr. Geoffrey Wever, hunto 
cu Post Aruba y Artisa a uni forsa pa organisa e Christmas Fair 
den Promenada na San Nicolas. 


Den su prome salida despues di pandemia di Covid-19, e 
Christmas Fair aki ta promete di lo ta uno inolvidabel. Awenochi 
lo cende e luznan di pasco den caya principal di San Nicolas. 
Ta bai tin yen diferente actividad di artistanan, artesanonan, 
musica y tambe lo bai tin diferente stands cu diferente cuminda 
crioyo di fin di aña. 


Den colaboracion cu Post Aruba, durante e evenemento aki 
bishitantenan di e Christmas Fair aki por admira mas di 100 
obra di stampia cu lo wordo desplega den Space 21. 


Na banda di Christmas Fair, tambe tin diferente actividadnan 
awe na San Nicolas, entre otro na St. Paulus School como 
tambe Filomena College Mavo, cuminsando 6:00 PM. 


“Como Ministerio nos a percura banda di zorg pa decoracion 
di pasco na San Nicolas pa tambe stimula un ambiente mas 
positivo cu por añadi na un boost empresarial. Asina aki nos 
kier trece e dushi ambiente di pasco y fin di aña pariba tambe 
y nada mas dushi cu por pasa un rato ameno den promenade 
cu bo ser kerinan." 


Minister Wever ta manda un invitacion pa comunidad henter 
pa pasa diabierna, 8 di december, entre 7:00 PM pa 11:00 PM 
den Promenada y bin pasa unrato den un ambiente di fin di 
aña cu musica, arte y mucho mas. "Let's light up San Nicolas!" 

MINISTER 


MINISTER ENDY CROES Y FUNDACION PLAN 
DI BIDA A BISHITA MON PLAISIR COLLEGE 
HAVO, EN CUADRO CU PROYECTO MI BIDA, MI 
RESPONSABILIDAD 


Diahuebs mainta, Minister di Enseñansa y Deporte Endy 
Croes a bishita Mon Plaisir College Havo pa e proyecto Mi 
Bida, Mi Responsabilidad. Den e luna di november di aña 
2023, Fundacion Plan di Bida conhuntamente cu Minister 
di Enseñansa Endy Croes a inicia cu e proyecto aki, cual ta 
enfoca riba e studiantenan cu ta bay continua nan estudio 
den exterior. E meta di Fundacion Plan di Bida ta pa trece 
conscientisacion den comunidad di Aruba, ofrece ayudo y guia 
riba maneho di finansas. 


Durante e presentacion, e studiantenan di havo 5 a haya 
informacion tocante maneho di presupuesto. Un mal maneho 
di presupuesto por trece diferente consecuencia, entre otro, 
problema financiero, problema den comportacion y problema 
psicologico. Finalmente, Minister Endy Croes ta indica cu e ta 
contento di e trabou cu Fundacion Plan di Bida ta haciendo na 
e scolnan pa brinda informacion valioso na nos hobennan cu 
ta bay continua nan estudio den exterior. 

BECA DI REINO PA YUDA STUDIANTENAN 
DI CARIBE NA HULANDA 


Cuminsando e proximo aña escolar/academico mas o menos 
120 studiante di Hulanda y di e islanan Caribe Hulandes lo 
haya un beca pa haci un pasantia (stage) of intercambio di 
estudio di seis (6) luna dentro di Reino. 

E asina yama “Koninkrijksbeurs” di maximo 5900 euro mester 
conduci na menos “drop out” of caso di cambiamento di estudio 
bou di studiantenan di Caribe den enseñansa superior (“hbo” 
of “wo”) na Hulanda. 


Cada aña alrededor di mil studiante di nos islanan Caribe 
Hulandes (Aruba, Boneiro, Corsou, Sint Maarten, Sint 
Eustatius, Saba) ta cuminsa cu un estudio universitario (“wo”) 
of na nivel di “hbo” na Hulanda. Investigacion recien ta mustra 
cu e studiantenan aki ta cambia di estudio mas frecuente 
cu studiantenan cu a haci un “vooropleiding” na Hulanda. E 
cantidad di “drop out” durante e prome aña di universidad 
tambe ta mas halto bou di e studiantenan Caribense. 

Tin tres causa principal segun Nicolle Spellen, 
“Programmamanager” di Strategic Education Alliance (SEA), 
un organisacion di diferente partner di enseñansa den Reino 
cu ta traha pa mehora e exito di e studiantenan di Caribe. “E 
idioma, e dificultad pa establece y custuma na Hulanda y esun 
principal: escogencia robes di estudio.” 

E studiantenan ta experiencia e transicion pa studia na Hulanda 
como uno grandi. Tambe nan ta enfrenta problemanan practico 
manera haya un vivienda segun e Ministerio di Enseñansa, 
Cultura y Ciencia di Hulanda (OCW). “Во ta bin di leu y ta 
haya bo den un cultura completamente diferente”, minister 
demisionario Dijkgraaf a comenta na NOS Radio 1 Journaal. 


E beca nobo aki ta comparabel cu e “Erasmusprogramma” cu 
ta permiti e studiantenan pa studia temporalmente na un pais 
Europeo. E programa di “Erasmus” sinembargo no ta permiti e 
studiantenan haci un intercambio of pasantia dentro di Reino. 
E “Koninkrijksbeurs” si ta permiti esaki. E ministerio di “OCW” 

a destina 600.000 euro pa esaki. 


Tur studiante den Reino por beneficia di e beca; un studiante 
di Hulanda tambe lo por haci un programa di intercambio na 
por ehempel Universidad di Aruba of di Corsou. Sinembargo e 
meta di e plan ta principalmente pa e studiante Caribense tin 
oportunidad igual pa ta mas exitoso den su estudio. 


Door di haci un intercambio cortico na Hulanda, e studiante di 
Caribe por experiencia kico kiermen studia na Hulanda, prome 
cu e dicidi di bay biba y studia eynan pa un temporada mas 
largo. 


Minister di Enseñansa demisionario Dijkgraaf ta spera tambe 
cu e beca lo facilita mas studiante di Caribe pa sigui un estudio 
na un di e otro islanan. 

Ta importante pa e studiantenan di Caribe adkiri e tipo 
di experiencianan aki, Dijkgraaf a bisa. Tambe e ta һауе 
importante pa e studiantenan bay bek nan isla, “paso e islanan 
tambe mester di su hendenan jong y studia”. 


E aña escolar/academico aki ta haciendo un prueba cu 25 
alumno. E intencion ta pa 120 alumno participa durante e 
siguiente aña escolar/academico. Alumno/studiantenan lo 
tin te dia 1 di mei 2024 pa aplica pa e beca cu lo cuminsa 
na september 2024. Mas informacion tocante e proceso di 
aplicacion lo wordo anuncia despues. 


Mas informacion 

Pa mas informacion por bishita e website di Departamento 
di Enseñansa Aruba (DEA) ea.aw y e website di Strategic 
Education Alliance (SEA) strategiceducationalliance.org. 


Tambe por sigui e desaroyonan pa medio di nos pagina di 
Facebook of Instagram (WMeducationaruba. 


`“ BON PASCO 


y Feliz 2024 


Nos ta den e luna cu mundo henter 
ta sinti e necesidad y deseo pa 
union y hermandad. Mientras nos ta 
celebra e Pasco aki y nos ta acerca 
un Aña Nobo yen di speransa y 
optimismo, laga e resiliencia cu a 
uni nos como pueblo den tempo di 
hopi desafio y reto, ta e guia pa 
hunto sigui construi nos caminda di 
prosperidad y exito. 


Gobierno di Aruba ta desea cada 
ciudadano di пов раз, ип 
temporada di fiesta alegre yen di 
calor di e union di famia y e 
inspiracion pa man den man, sigui 
traha y sigui traha riba e fundeshi 
firme di nos baranca Aruba. 


Mas ta un 


RESILIEN 


AÑA DI UNION Y POSITIVISMO! 


